Pepa fakamatala

Ma‘u atu mo hono faka‘aonga‘i ‘o e fakapa‘anga ‘oku ngaofe ngofuá (flexible funding)

**Fetalanoa‘aki mo e komiunitií - 10 ‘o Fepueli ki he 24 ‘o Ma‘asi 2025**

January 2025

Ko ‘emau taumu‘á ke langa ha sisitemi ki hono tokonia ‘o e faingata‘a‘ia fakaesinó ‘a ia ‘e lava ai ‘a e kakai faingata‘a‘ia fakaesino kotoa pē ‘o ma‘u atu ha ngaahi sēvesi mo e tokoni ‘oku tuha mo taau, potupotu tatau (consistent) mo ‘ata ki tu‘a (transparent).

## ‘Oku fekau‘aki ‘a e pepa fakamatala ko ‘ení mo e Fokotu‘u (Recommendation) 6 – Fokotu‘u ‘o e ngaahi makatu‘unga mo e ngaahi fakahinohino ki hono toe vakai‘i ‘o e fakapa‘anga ‘oku ngaofe ngofuá – meí he 2024 [Independent Review of Disability Support Services](https://www.disabilitysupport.govt.nz/taskforce/independent-review) (DSS).

## ‘E tokoni ho‘o fakakaukau ‘e ‘omaí ke fakahoko ai ‘e he Pule‘angá ha ngaahi faitu‘utu‘uni ke fokotu‘u ma‘u ‘aki ‘a e ngaahi sēvesi tokoni ki he faingata‘a‘ia fakaesinó kimu‘a ke toe fakakaukau‘i hono hoko atu ‘o ha ngāue lahi ange ke fakamālohi‘i ‘a e ngaahi tokoni ko iá ki he kaha‘ú.

## Ko e hā ‘oku fiema’u ai ‘a e liliu ki he fakapa‘anga ‘oku ngaofe ngofuá

## Kuo fakahoko mai kiate kimautolu ‘oku fakalelei‘i ‘e hono ma‘u atu ‘o e fakapa‘anga ‘oku ngaofe ngofuá ‘a e ngaahi mo‘uí.

## Kuo hoko ‘a e ngaahi liliu kimuí ni mai ke ne fakasi‘isi‘i ai ‘a e tu‘unga faingofua ko ia ki he kakaí ke feau ‘enau ngaahi fiema‘ú ‘i he founga ‘oku ngāue lelei taha ai kiate kinautolú.

## ‘Oku si‘isi‘i ‘a e hā mahino ki tu‘a ‘a e ‘uhinga ‘o e fakapa‘anga ‘oku ngaofe ngofuá, mo e me‘a ‘e lava ke faka‘aonga‘i ki aí.

## ‘Okú ne ‘ai ai ke faingata‘a ki he kakai ‘oku vahe‘i kiate kinautolu ‘a e fakapa‘anga ‘oku ngaofe ngofuá ke nau ‘ilo pe ko e lahi ‘o e pa‘anga kuo vahe‘i kiate kinautolú ‘oku tatau mo e lahi ko ia ‘oku totonu ke nau ma‘u atú.

## ‘Okú ne toe fakafaingata‘a‘ia‘i foki mo hono ‘ilo‘i ko ia pe ‘oku faka‘aonga‘i leleí.

## Ko e me‘a ‘oku mau fiema‘u ke a‘usiá

## ‘Oku mau fiema‘u ke fakapapau‘i ko e kakai faingata‘a‘ia fakaesinó, ko honau kāingá mo e kau tauhí – ‘oku nau malava, mo fiema‘u ke nau pule‘i ‘enau ngaahi patiseti pē ‘a kinautolú – te nau lava ‘o ma‘u atu ‘a e fakapa‘anga ‘oku ngaofe ngofuá ke feau ‘enau ngaahi fiema‘u fakapatonú.

## ‘Oku mau fiema‘u ke fakalelei‘i ‘a e tu‘unga ‘ata ki tu‘a ‘a e sisitemi ki he fakapa‘anga ngaofe ngofuá ke ongo‘i pau ai ‘a e Pule‘amgá mo kinautolu ‘oku nau faka‘aonga‘i ‘a e DSS ‘oku tuha mo taau hono vahevahé mo poupoua ‘a e ngaahi ola ‘oku ‘oatu ki aí.

## ‘Oku mau fiema‘u ke fakapapau‘i ‘oku faka‘aonga‘i tatau ‘a e fakapa‘anga ‘oku ngaofe ngofuá, pea ko e founga lelei taha ia ke ma‘u atu ai ‘a e tokoní ki ha tokotaha faingata‘a‘ia fakaesino.

**‘Oku mau fie fanongo meiate koe**

## ‘E kau ‘i he fetalanoa‘akí ha ngaahi founga ke fili mei ai ki hono liliu ‘a e founga ‘e ala faka‘aonga‘i ai ‘a e fakapa‘anga ‘oku ngaofe ngofuá:

## Founga 1: fakafehokotaki ‘a e fakapa‘anga ‘oku ngaofe ngofuá ki he palani ‘a e tokotaha ko iá, ‘o pule‘i ‘a e founga ‘oku faka‘aonga‘i akí.

## Founga 2: fakalelei‘i ‘a e lisi lolotonga ki he me‘a ‘e lava mo ‘ikai lava ‘o fakapa‘anga ‘aki ‘a e pa‘anga ‘oku ngaofe ngofuá.

## ‘E toe fakakau atu foki ‘a e ngaahi fehu‘i mo fakaafe‘i atu ha ngaahi fakakaukau fekau‘aki mo hono tuku mai ‘o e makatu‘unga ki hono ma‘u atu ‘o e fakapa‘anga ‘oku ngaofe ngofuá.

## Neongo ‘oku ‘ikai fakakau atu ‘i he fetalanoa‘akí ha founga fakapatonu ke liliu fakafoki ‘a e ngaahi liliu ki he fakapa‘anga ngaofe ngofuá ‘i Ma‘asi 2024, ‘oku fakakau atu ai ‘a e makatu‘ungá mo e founga ‘e lava ke faka‘aonga‘i ai ‘a e fakapa‘anga ‘oku ngaofe ngofuá.

**Founga ke kau mai aí**

## A‘u tonu ki ha fakataha‘anga.

## Kau atu ki ha fakataha ‘i he ‘initanetí.

## Fa‘u mo fakahū mai ha fakakaukau – ‘aki ha faitohi pe vitiō.

## Fakafonu ha ki‘i savea nounou (ko e founga vave taha eni ke ‘omai ai ho‘o laú).

## ‘E tokoni hano lau ‘a e Pepa kakato ki he Fetalanoa‘akí (pe pepa fakamā‘opo‘opó) kimu‘a ke kau maí.

**Ma‘u atu ha fakamatala lahi ange**

‘Oku ma‘u atu ‘a e fakamatala lahi ange, kau ai ‘a e Pepa ki he Fetalanoa‘akí, ‘i he ‘emau uepisaití: [www.disabilitysupport.govt.nz/consultation](http://www.disabilitysupport.govt.nz/consultation).